Valjadolida
Valjadolida (spāņu: Valladolid, izrunā: /baʎaðoˈlið/) ir pilsēta Spānijas centrālās daļas ziemeļrietumos, Kastīlijas un Leonas autonomajā apgabalā, faktiskais apgabala administratīvais centrs, kā arī Valjadolidas provinces administratīvais centrs. Valjadolida atrodas Pisvergas upes krastos netālu no Esgevas ieteces šajā upē un netālu no Pisvergas ieteces Dvero upē. 2021. gadā pilsētā dzīvoja 299 tūkstoši iedzīvotāju.